สอบถามค่ะ คือประจำเดือนจะมาทุกๆกลางเดือนประมาณช่วงวันนี้วันที่ 17-18 แล้วเมื่อคืนมีเพศสัมพันธ์ ตื่นเช้ามาปวดท้องมีเลือดออก้หมือนประจำเดือน อยากทราบว่า ใช่ประจำเดือนไหมคะ ต้องกินยาคุมฉุกเฉินไหม
สวัสดีค่ะ Khanittaประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิทโดยถ้าเป็นเลือดที่มาในช่วงเวลาดังกล่าว ก็ยังน่าจะเป็นเลือดประจำเดือนตามปกติ อาการปวดท้องก็อาจเกิดร่วมกับประจำเดือนได้ อาจจะต้องดูว่าในอดีตมีประวัติที่ประจำเดือนมาไม่สม่ำเสมอบ้างหรือไม่ หรือมีโรคใดๆที่อาจทำให้มีเลือดออกผิดปกติทางช่องคลอดจนเข้าใจผิดว่าเป็นประจำเดือนได้หรือเปล่า หากเป็นเลือดประจำเดือนมาจริงๆแล้ว ก็ไม่น่าจะมีความจำเป็นต้องใช้ยาคุมฉุกเฉินอีกยกเว้นว่าไม่สบายใจมาก หรือมีสาเหตุใดๆที่ทำให้เลือดออกผิดปกติทางช่องคลอด ควรไปตรวจประเมินเพิ่มเติมกับแพทย์ต่อไป